Document ID: /roh_data/filtered/fineweb-2-filterrobots_roh.jsonl.gz/43306

Viver a chasa a moda autonoma
Grazia a l'assistenza persunala pon umans cun in impediment decider sezs tge agid ch'els giavischan e da tgi. Nus As accumpagnain sin la via a dapli autonomia.
Viver cun assistenza
Vus tschernis sez: Vus engaschais Voss assistents persunals – per l'agid che Vus duvrais. Vus pajais Voss assistents cun la contribuziun d'assistenza da l'AI. Vus surpigliais sco patrun/patruna la responsabladad per Voss persunal.
Nus gidain Vus a
- sclerir Voss dretgs da l'AI (contribuziun d'assistenza)
- tschertgar ed engaschar assistentas ed assistents (inserar, tscherner, preparar il contract da lavur)
- planisar il mintgadi: coordinar il persunal, organisar substituziuns en cas da vacanzas e malsogna
- defender Voss dretgs e surpigliar Vossas obligaziuns sco patrun/patruna (direcziun dal persunal)
- far midada (da la chasa da dimora en l'abitaziun)
Cussegliaziun d'assistenza – è quai er insatge per Vus?
- Vus abitais a chasa e vulais mantegnair Vossa independenza
- Vus vulais bandunar la chasa da dimora
- Vus vulais organisar Vossa assistenza persunala
La cussegliaziun d'assistenza As prepara per Vossa rolla sco patrun/patruna.
La finanziaziun
Per finanziar la cussegliaziun d'assistenza metta l'AI a disposiziun ina summa da max. CHF 1500.-. Questa summa po vegnir utilisada durant 18 mais. L'AI decida davart il dumber d'uras da cussegliaziun. Per las uras da cussegliaziun fa Pro Infirmis giu quint directamain cun l'AI. Faschai il bain ed As annunziai era tar nus, sche l'AI na conceda naginas uras u sch'ella conceda memia paucas. Nus sclerin ensemen cun Vus la finanziaziun.